ראשיכל החדשותבארץאולם שסגרתם לארוע "התאדה"- מה עושים?
אולם שסגרתם לארוע "התאדה"- מה עושים?
בעל אולם החתונות שסגרתם נעלם, האולם נסגר בידי פקחים, הכסף התאדה ואתם נשארתם עם חוזה ריק מתוכן. יש מה לעשות?
עשרות זוגות צעירים ומאוכזבים שעתידים להתחתן בחודשים הקרובים וכבר שריינו לעצמם את מיקום ותאריך החתונה הגיעו בימים האחרונים לאולמות האירועים הכליף והחמאם ביפו, במטרה לנסות ולקבל את כספם בחזרה.
לזוגות הצעירים התברר בעקבות שמועה שרצה מפה לאוזן ובדפי הפייסבוק שבעל האולמות נעלם במפתיע, והותיר כעת את הכלות והחתנים לעתיד ללא מקום להתחתן בו, וללא מקדמות בסך עשרות אלפי שקלים ששילמו מראש, ונפדו לפני כמה ימים.
רבים מהזוגות כבר סגרו עם שאר בעלי התפקידים הקשורים לחתונה כגון קייטרינג, די גיי', מעצבים ועוד. כעת הם נותרו ללא מקום לערוך את חתונתם וללא הכסף שכבר שולם מראש.
עבור רבים מהזוגות העומדים להתחתן – מרביתם זוגות צעירים, שחותמים על חוזה עם בעלי האולם, מדובר בחוזה הראשון בחייהם, והם נטולי ניסיון. בדרך כלל מדובר בחוזה אחיד, המנוסח מראש על ידי העסק, החפץ לעגן את זכויותיו, ולעיתים "שוכח" לעגן את זכויות המזמינים.
עליכם להקפיד שהחוזה יספק מענה לשאלה מה קורה אם תחליטו על ביטול החתונה - בין ביטול האירוע באולם ספציפי ובין ביטול האירוע עצמו.
חודשיים לפני האירוע דרשו בני הזוג לבטל את האירוע ולקבל את כספם בחזרה בטענה, כי לא היו שבעי רצון מהטעימות. ברם בית המשפט לא קיבל את גירסתם, קבע שאחרי הטעימות לא העבירו בני הזוג ביקורת כלשהי, וכי הסיבה האמיתית לרצונם לבטל את החוזה הייתה חוסר שביעות רצון מהמקום עצמו, וחרטת התובעים באשר להתקשרות בכללותה. בית המשפט קבע, כי לא הייתה להם הזכות לבטל את ההסכם ולהשבת המקדמה, ואף קבע שביטול האירוע בטווח זמן של חודשיים לפני האירוע – אינו סביר בעליל.